Document ID: /roh_data/filtered/fineweb-2-filterrobots_roh.jsonl.gz/3183

Robert Lewandowski ha midà il 2010 en la Bundesliga tar Borussia Dortmund. Suenter quatter stagiuns ha el midà tar il campiun da record, il FC Bayern München. Ils ultims onns è l’attatgader (27) daventà in dals megliers attatgaders insumma. En l’emprim gieu da l’EURO encunter l’Irlanda dal Nord n’ha Lewandowski betg pudì mussar sia classa. Suenter il gieu ha el manegià ch’el haja spargnà ils gols encunter ils Tudestgs.
Betg sulet per Robert Lewandoswki è il gieu Germania – Pologna in duel tut aparti. Er en l’equipa da Joachim Löw dattan intgins giugaders cun ragischs polacas, tranter auter Lukas Podolski.
Il gieu tranter ils Tudestgs ed ils Polacs, duas naziuns che vevan gia duellà en la qualificaziun, è er gist il duel a la testa da la gruppa. Il victur sa qualifitgescha pia direct per l’otgavelfinal. Il gieu tranter ils dus vischins è en il Stade de France a Paris.
RR actualitad 17:00